ตำรวจค้นเอาผิด "กองสลากพลัส" อีกรอบ
กองสลากฯ จับมือ ตำรวจค้นเอาผิด "กองสลากพลัส" อีกรอบหลังยังเปิดขายหวยผิดกฎหมาย
26 เม.ย. 2565

วันนี้ 26 เมษายน 2565 เวลา 09.30 น. พล.ต.อ.รอย อิงคไพโรจน์ รอง ผบ.ตร. และพล.ต.ท.สุรเชษฐ์ หักพาล ผช.ผบ.ตร. ร่วมกับ พ.ท.หนุน ศันสนาคม ผอ.สนง.สลากกินแบ่งรัฐบาล และเจ้าหน้าที่ที่เกี่ยวข้อง เข้าตรวจค้นตามหมายค้นศาลอาญา ที่บริษัท ลอตเตอรี่ออนไลน์ จำกัด(กองสลากพลัส) ณ บริษัท ลอตเตอรี่ออนไลน์ จำกัด(กองสลากพลัส) เลขที่ 555/57 อาคารเอสเอสพี ทาวเวอร์ 1 (SSP Tower 1) ซอยสุขุมวิท 63 แขวงคลองตันเหนือ เขตวัฒนา กทม. เนื่องจากพบว่ายังมีการกระทำผิดอยู่ก่อนหน้านี้เมื่อปลายเดือน มี.ค. ที่ผ่านมา นายเสกสกล อัตถาวงศ์ ผู้ช่วยรัฐมนตรีประจำนายกรัฐมนตรี หรือแรมโบ้อีสาน ประธานคณะทำงานเฉพาะกิจตรวจสอบผู้ค้าสลากกินแบ่งรัฐบาลเสนอขายหรือขายสลากกินแบ่งรัฐบาลในราคาเกินกว่าที่กำหนดในสลากกินแบ่งรัฐบาล และ พล.ต.ท.ประจวบ วงศ์สุข ผู้ช่วย ผบ.ตร. รองประธานฯ/หน.ฝ่ายปฏิบัติการฯ, พล.ต.ต.นิธิธร จินตกานนท์ รอง ผบช.น., พล.ต.ต.สุวัฒน์ แสงนุ่ม รอง ผบช.ก., ผบก.สส.บช.น.และ ภ.1-9/คณะทำงาน ร่วมกับ พ.ท.หนุน ศันสนาคม ผอ.สนง.สลากกินแบ่งรัฐบาล และเจ้าหน้าที่ที่เกี่ยวข้อง เข้าตรวจค้นตามหมายค้นศาลอาญากรุงเทพใต้ ที่บริษัท ลอตเตอรี่ออนไลน์ จำกัด(กองสลากพลัส)ภายหลังสืบสวนจนทราบว่าบริษัทดังกล่าวไม่ได้รับการจัดสรรโควต้าแล้วมีการกว้านซื้อสลากกินแบ่งรัฐบาลจากผู้ได้รับโควต้าผู้ค้ารายย่อยและบุคคลทั่วไป แล้วนำเข้าสู่ระบบแพลตฟอร์มกองสลากพลัส เสนอขายหรือแทรกแซงกลไกราคาจนทำให้ราคาสลากกินแบ่งรัฐบาลมีมูลค่าสูงกว่าที่กฎหมายกำหนด ณ บริษัท ลอตเตอรี่ออนไลน์ จำกัด(กองสลากพลัส)